b'\n_START_ARTICLE_\nSC Freiburg\n_START_PARAGRAPH_\nSport-Club Freiburg e.V. ali na kratko SC Freiburg je nem\xc5\xa1ki nogometni klub iz mesta Freiburg. Ustanovljen je bil 30. maja 1904 in trenutno igra v 1. Bundesligi._NEWLINE_Freiburg je bil \xc5\xa1tirikrat prvak 2. Bundeslige ter petkrat prvak regionalnih nem\xc5\xa1kih lig. Ima pa tudi tri pokale ju\xc5\xbenega Badna. Na mednarodni ravni pa je bil leta 1995 prvak pokala Bah\xc3\xada de Cartagena. Tradicionalno pa se ta nem\xc5\xa1ki klub premika med 1. in 2. nem\xc5\xa1ko ligo, kar je v devetdesetih letih 20. stoletja pripeljalo do navija\xc5\xa1ke pesmi "Gremo dol, gremo gor, gremo v pokal UEFA!" ("We go down, we go up, we go into the UEFA Cup!")._NEWLINE_Freiburgov doma\xc4\x8di stadion je Schwarzwald-Stadion, ki sprejme 24.000 gledalcev. Barvi dresov sta \xc4\x8drna in rde\xc4\x8da. Nadimek nogometa\xc5\xa1ev je Breisgau-Brasilianer (Breisgauski Brazilci).\n_START_SECTION_\nZanimivosti\n_START_PARAGRAPH_\nTrener Freiburga je bil med leti 1991 in 2007 Volker Finke, kateri ima do danes najdalj\xc5\xa1i trenerski sta\xc5\xbe v zgodovini nem\xc5\xa1kega profesionalnega nogometa. Najbolj\xc5\xa1i strelec kluba pa je do danes z 81 goli in 252 igrami Joachim L\xc3\xb6w, aktualni trener nem\xc5\xa1ke nogometne reprezentance._NEWLINE_Freiburg pa ima tudi navija\xc4\x8de iz zahoda Irske. Skupina nogometnih navdu\xc5\xa1encev iz irske ob\xc4\x8dine Mayo je ustanovila navija\xc5\xa1ko skupino The Full Irish Freiburg, katera je prva navija\xc5\xa1ka skupina Freiburga izven Nem\xc4\x8dije.'